Document ID: 32008R1128

KOMMISSIONENS FORORDNING (EF) Nr. 1128/2008
af 14. november 2008
om ændring af Rådets forordning (EF) nr. 40/2008 for så vidt angår listen over fartøjer, der har udøvet ulovligt, urapporteret og ureguleret fiskeri i det nordlige Atlanterhav
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 40/2008 af 16. januar 2008 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig punkt 4 i bilag XIII, og
ud fra følgende betragtninger:
(1)
Det Europæiske Fællesskab har siden 1981 været part i konventionen om det fremtidige multilaterale samarbejde vedrørende fiskeriet i det nordøstlige Atlanterhav (2). I forordning (EF) nr. 40/2008 fastsættes der EF-bestemmelser for gennemførelse af de foranstaltninger, der er truffet i den forbindelse, herunder i tillægget til forordningens bilag XIII, hvor der opstilles en liste over fartøjer, som ifølge Kommissionen for Fiskeriet i det Nordøstlige Atlanterhav (NEAFC) og Organisationen for Fiskeriet i Det Nordvestlige Atlanterhav (NAFO) beviseligt har udøvet ulovlig, urapporteret og ureguleret fiskeri (IUU-listen).
(2)
I juli 2008 fremsatte NEAFC en henstilling om at ændre IUU-listen. Denne henstilling bør gennemføres i Fællesskabet.
(3)
Forordning (EF) nr. 40/2008 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Tillægget til bilag XIII til forordning (EF) nr. 40/2008 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 2008.

Labels: 20
11
6